钦定古今图书集成/明伦汇编/氏族典/第293卷 > 《廖用贤尚友录》 > 方廷实
## 钦定古今图书集成/明伦汇编/氏族典/第293卷 > 《廖用贤尚友录》 > 方廷实

按《莆田县志》：“廷实字公美，政和五年进士，为御史台
检法官，除监察御史。寻以宗正少卿被旨宣谕三京、
淮北。廷实至京西，先朝谒陵寝，见永昌陵而下皆遇
惊犯，泰陵至暴露，廷实解衣以覆之。比还，求外补，除
直徽猷阁，提点福建刑狱。海寇窃发，廷实用以盗御
盗法，盗相继遁去。改知泉州。丁内艰，服阕，除广南东”
路提刑，卒于官。